C 452/48

JELENTÉS

az Üzemanyagcella- és Hidrogéntechnológiai Közös Vállalkozás 2017. évi pénzügyi évre vonatkozó éves beszámolójáról, a Közös Vállalkozás válaszával együtt

(2018/C 452/06)

TARTALOMJEGYZÉK

Bekezdés Oldal BEVEZETÉS 1–13. 49 Az FCH Közös Vállalkozás megalapítása 1–2. 49 Kormányzás 3–6. 49 Célkitűzések 7. 49 Erőforrások 8–12. 49 A Bizottság értékelései 13. 50 VÉLEMÉNY 14–26. 50 Vélemény a beszámoló megbízhatóságáról 15. 50 Vélemény a beszámoló alapjául szolgáló bevételek jogszerűségéről és szabályszerűségéről 16. 50 Vélemény a beszámoló alapjául szolgáló kifizetések jogszerűségéről és szabályszerűségéről 17. 50 A vezetőség és az irányítással megbízott személyek felelőssége 18–20. 51 Az ellenőrnek a beszámoló és a beszámoló alapjául szolgáló tranzakciók vizsgálatával kapcsolatos felelőssége 21–26. 51 KÖLTSÉGVETÉSI ÉS PÉNZGAZDÁLKODÁS 27–36. 52 A 2017. évi költségvetés végrehajtása 27. 52 A többéves költségvetés végrehajtása a hetedik keretprogram keretében 28–31. 52 A többéves költségvetés végrehajtása a „Horizont 2020” keretében 32–36. 52 BELSŐ KONTROLL 37–39. 53 Belső kontrollrendszer 37–39. 53 EGYÉB TÉMAKÖRÖK 40. 53 A hozzájárulások egyéb tagok általi megtöbbszörözése 40. 53 A BIZOTTSÁG ÉRTÉKELÉSEIVEL KAPCSOLATOS INFORMÁCIÓK 41–42. 54 MELLÉKLET. AZ ELŐZŐ ÉVEK MEGJEGYZÉSEINEK HASZNOSULÁSA 55 A KÖZÖS VÁLLALKOZÁS VÁLASZA 56

BEVEZETÉS

Az FCH Közös Vállalkozás megalapítása

1. Az üzemanyagcella- és hidrogéntechnológiával foglalkozó közös technológiai kezdeményezést megvalósító, brüsszeli székhelyű Üzemanyagcella- és Hidrogéntechnológiai Közös Vállalkozás (FCH Közös Vállalkozás) 2008 májusában jött létre a 2017. december 31-ig tartó időszakra, és 2010. november 15-én kezdte meg önálló működését ( 1 ) . 2014 májusában a Tanács 2024. december 31-ig meghosszabbította a Közös Vállalkozás működésének időtartamát ( 2 )

2. Az FCH Közös Vállalkozás egy üzemanyagcella- és hidrogéntechnológiai kutatással és innovációval foglalkozó köz-magán társulás. Alapító tagjai a Bizottság által képviselt Európai Unió (EU), valamint az úgynevezett Industry Grouping (Hydrogen Europe) és Research Grouping (Hydrogen Europe Research).

Kormányzás

3. Az FCH Közös Vállalkozás irányító szervei az irányító testület, az ügyvezető igazgató, a tudományos bizottság, az államok képviselőinek csoportja és az érdekeltek fóruma.

4. Az irányító testületnek tíz tagja van: három bizottsági képviselő, valamint az Industry Grouping hat és a Research Grouping egy képviselője. Az irányító testület felelős a Közös Vállalkozás stratégiai irányításáért és működéséért, és felügyeli tevékenységeinek végrehajtását. A Közös Vállalkozás napi szintű irányítása az ügyvezető igazgató feladata.

5. A tudományos bizottság legfeljebb 9 tagból állhat, akik között kiegyensúlyozott mértékben kell képviseltetniük magukat a tudományos közösség, az ipar és a szabályozási hatóságok szakértőinek. A tudományos bizottság az éves munkatervekbe beépítendő tudományos prioritásokra vonatkozóan és az éves tevékenységi jelentésben ismertetett tudományos eredményekkel kapcsolatban biztosít tanácsadást.

6. Az államok képviselőinek csoportja tagállamonként és a „Horizont 2020”-hoz társult országonként egy-egy képviselőből áll. Feladata a közös vállalkozás stratégiai irányvonalának és a „Horizont 2020” program céljai elérésének véleményezése. Az évenként megrendezésre kerülő érdekeltek fórumán az FCH működésében érdekelt felek megvitatják annak aktuális tevékenységeit, és megtehetik észrevételeiket azokkal kapcsolatban.

Célkitűzések

7. Az FCH Közös Vállalkozás célkitűzése az, hogy 2020-ig a jövő európai energetikai és közlekedési rendszereinek egyik pillérévé fejlessze az üzemanyagcella- és hidrogéntechnológiát, és elősegítse az erős, fenntartható és világszinten versenyképes uniós üzemanyagcella- és hidrogénágazat létrehozását.

Erőforrások

8. Az Európai Unió az első szakaszban (FCH1) legfeljebb 470 millió euróval járul hozzá a hetedik keretprogram költségvetéséből az FCH Közös Vállalkozás tevékenységeinek végrehajtásához ( 3 ) . A többi tagtól érkező hozzájárulások összegének el kell érnie az uniós hozzájárulás összegét.

9. Az Európai Unió a második szakaszban (FCH2) legfeljebb 665 millió euróval járul hozzá a „Horizont 2020” program költségvetéséből az FCH Közös Vállalkozás tevékenységeinek végrehajtásához. Ebből az összegből legfeljebb 570 millió euro lehet az Industry és a Research Grouping tagjainak (380 millió euróban megállapított) minimális hozzájárulásával megegyező mértékű hozzájárulás, valamint legfeljebb 95 millió euro használható fel a tagoktól származó kiegészítő (a minimális összegen felüli) hozzájárulásokkal megegyező mértékű hozzájárulásra ( 4 )

10. Az Industry és a Research Grouping tagjainak legalább 380 millió euro forrást kell biztosítaniuk a Közös Vállalkozás számára annak élettartama során ( 5 ) . Ebből az összegből az ágazati és kutatási tagoknak legalább 285 millió eurónyi költséget kell viselniük az FCH Közös Vállalkozás munkaterven kívüli kiegészítő tevékenységeinek végrehajtása kapcsán ( 6 )

11. Az FCH Közös Vállalkozás igazgatási költségei nem haladhatják meg a 38 millió eurót; fedezetüket az Unió, illetve az Industry és a Research Grouping tagjai között éves alapon, egyenlően megosztott pénzügyi hozzájárulások biztosítják ( 7 )

12. Az FCH Közös Vállalkozás végleges költségvetése 2017-ben 198,6 millió euro volt (2016: 115,5 millió euro). A Közös Vállalkozás 2017. december 31-én 26 főt foglalkoztatott (2016: 26 fő) ( 8 )

A Bizottság értékelései

13. A Bizottság 2017 júniusában befejezte a Közös Vállalkozás hetedik keretprogramhoz tartozó tevékenységeinek záróértékelését és a „Horizont 2020” programhoz tartozó tevékenységeinek időközi értékelését, amelyek nyomán a Közös Vállalkozás cselekvési terveket készített az értékelésekben megfogalmazott ajánlások végrehajtására. Ebből az alkalomból külön szakaszban foglalkozunk a Közös Vállalkozás által az értékelések kapcsán kidolgozott cselekvési tervekkel, ezt azonban kizárólag tájékoztató jelleggel tesszük: elemzésünk nem képezi ellenőri véleményünk, illetve észrevételeink részét.

VÉLEMÉNY 14. A Számvevőszék a következőket ellenőrizte: a) a Közös Vállalkozás beszámolója, amely a 2017. december 31-ével záruló pénzügyi évre vonatkozó pénzügyi kimutatásokból (9) és a költségvetés végrehajtásáról szóló jelentésekből (10) áll; b) a beszámoló alapjául szolgáló tranzakciók jogszerűsége és szabályszerűsége, az Európai Unió működéséről szóló szerződés (EUMSZ) 287. cikke értelmében. Vélemény a beszámoló megbízhatóságáról 15. Véleményünk szerint a Közös Vállalkozás 2017. december 31-ével záruló évre vonatkozó beszámolója minden lényeges szempontból híven, pénzügyi szabályzatának, valamint a Bizottság számvitelért felelős tisztviselője által elfogadott számviteli szabályoknak megfelelően tükrözi a Közös Vállalkozás 2017. december 31-i pénzügyi helyzetét, a tárgyévi gazdasági események eredményét, a pénzforgalmat és a nettó eszközállomány változásait. Ezek a szabályok a közszféra nemzetközileg elfogadott számviteli standardjain alapulnak. Vélemény a beszámoló alapjául szolgáló bevételek jogszerűségéről és szabályszerűségéről 16. Véleményünk szerint a 2017. december 31-ével záruló évre vonatkozó beszámoló alapjául szolgáló bevételek minden lényeges szempontból jogszerűek és szabályszerűek. Vélemény a beszámoló alapjául szolgáló kifizetések jogszerűségéről és szabályszerűségéről 17. Véleményünk szerint a 2017. december 31-ével záruló évre vonatkozó beszámoló alapjául szolgáló kifizetések minden lényeges szempontból jogszerűek és szabályszerűek. A vezetőség és az irányítással megbízott személyek felelőssége 18. Az EUMSZ 310–325. cikke és a Közös Vállalkozás pénzügyi szabályzata értelmében a vezetőség felel a beszámolónak – a közszféra nemzetközileg elfogadott számviteli standardjainak megfelelően történő – elkészítéséért és bemutatásáért, valamint a beszámoló alapjául szolgáló tranzakciók jogszerűségéért és szabályszerűségéért. Ez a felelősség magában foglalja az – akár csalásból, akár tévedésből eredő lényeges hibáktól mentes – pénzügyi kimutatások elkészítését és bemutatását lehetővé tévő belső kontrollrendszer kialakítását, megvalósítását és fenntartását. A vezetőség felelős továbbá annak biztosításáért, hogy a pénzügyi kimutatásokban szereplő tevékenységek, pénzügyi műveletek és információk megfeleljenek az őket szabályozó hatóságok előírásainak. A beszámoló alapjául szolgáló tranzakciók jogszerűségéért és szabályszerűségéért a végső felelősséget a Közös Vállalkozás vezetősége viseli. 19. A beszámoló elkészítésekor a vezetőség felelőssége annak felmérése, hogy a Közös Vállalkozás képes-e tevékenységének folytatására, adott esetben a tevékenység folytatását érintő ügyek közzététele, valamint az, hogy a beszámolót a tevékenység folytatásának feltételezésével készítse el. 20. A szervezet pénzügyi beszámolási folyamatának felügyelete az irányítással megbízott személyek felelőssége. Az ellenőrnek a beszámoló és a beszámoló alapjául szolgáló tranzakciók vizsgálatával kapcsolatos felelőssége 21. Célunk, hogy észszerű bizonyosságot szerezzünk arról, hogy a Közös Vállalkozás éves beszámolója nem tartalmaz lényeges hibákat, és hogy az alapjául szolgáló tranzakciók jogszerűek és szabályszerűek, valamint hogy ellenőrzésünk alapján megbízhatósági nyilatkozatot nyújtsunk be az Európai Parlamentnek és a Tanácsnak, illetve a zárszámadásért felelős más hatóságoknak a beszámoló megbízhatóságára, valamint az annak alapjául szolgáló tranzakciók jogszerűségére és szabályszerűségére vonatkozóan. Az észszerű bizonyosság a bizonyosság magas szintjének felel meg ugyan, de nem garancia arra, hogy az ellenőrzés kiszűri az esetlegesen fennálló lényeges hibát vagy lényeges meg nem felelést. Ezek eredhetnek csalásból vagy tévedésből, és akkor tekintendők lényegesnek, ha észszerűen feltételezhető, hogy külön-külön vagy együttesen befolyásolják a felhasználók e beszámolók alapján hozott gazdasági döntéseit. 22. Az ellenőrzés olyan eljárások elvégzését jelenti, amelyek révén ellenőrzési bizonyíték nyerhető a beszámolóban szereplő összegekről és információkról, valamint a beszámoló alapjául szolgáló tranzakciók jogszerűségéről és szabályszerűségéről. Az eljárások kiválasztása az ellenőr szakmai megítélésén alapul, amely magában foglal egy kockázatelemzést is arról, hogy milyen valószínűséggel fordulhat elő – akár csalás, akár tévedés okozta – lényeges hiba a beszámolóban, illetve az Unió jogszabályi keretének való lényeges meg nem felelés a beszámoló alapjául szolgáló tranzakciókban. Az említett kockázatértékeléskor az ellenőr figyelembe veszi a beszámoló elkészítése és valós bemutatása, valamint a beszámoló alapjául szolgáló tranzakciók jogszerűsége és szabályszerűsége szempontjából releváns belső kontrollokat. Ezt a körülményeknek megfelelő ellenőrzési eljárások megtervezése, nem pedig a belső kontroll eredményességével kapcsolatos vélemény kialakítása céljából teszi. Az ellenőrzés felméri továbbá, hogy az alkalmazott számviteli politikák megfelelőek-e, illetve a vezetőség számviteli becslései észszerűek-e, valamint értékelést ad a beszámoló általános bemutatásáról is. 23. A bevételt illetően ellenőrizzük a Bizottságtól kapott támogatást, valamint értékeljük a Közös Vállalkozásnak a díjak és más jövedelmek beszedésére szolgáló eljárásait. 24. A kiadások tekintetében akkor vizsgáljuk meg a kifizetéseket, miután a kiadás felmerült, azt lekönyvelték és elfogadták. Ez a vizsgálat minden kifizetési kategóriára kiterjed (az eszközök beszerzését szolgáló kifizetésekre is), és az előlegfizetésektől eltekintve azon a ponton történik, ahol a kifizetést teljesítik. 25. E jelentés és vélemény elkészítése során az Unió költségvetési rendelete ( 11 ) 208. cikkének (4) bekezdésében előírtak szerint figyelembe vettük a független külső ellenőr által a Közös Vállalkozás beszámolójára nézve végzett ellenőrzési tevékenységet.

26. A Számvevőszék véleménye független az alábbi megjegyzésektől.

KÖLTSÉGVETÉSI ÉS PÉNZGAZDÁLKODÁS

A 2017. évi költségvetés végrehajtása

27. A hetedik keretprogram és a „Horizont 2020” program végrehajtására a Közös Vállalkozás rendelkezésére álló végleges 2017. évi költségvetés 127,8 millió euro összegű kötelezettségvállalási előirányzatot és 198,6 millió euro összegű kifizetési előirányzatot tartalmazott. A kötelezettségvállalási előirányzatok felhasználási aránya 96 %, a kifizetési előirányzatoké 89 % volt. A kifizetési előirányzatokat elsősorban a 2016. és 2017. évi pályázati felhívások nyomán kötött támogatási szerződések előfinanszírozására használták fel.

A többéves költségvetés végrehajtása a hetedik keretprogram keretében

28. A hetedik keretprogramból az FCH Közös Vállalkozás számára az FCH1 végrehajtására előirányzott legfeljebb 470 millió eurós költségvetésből az Unió 2017 végéig összesen 386,7 millió euro összegű pénzbeli hozzájárulást és összesen 19,1 millió euro összegű természetbeni hozzájárulást biztosított.

29. Az Industry és a Research Grouping tagjai által az FCH Közös Vállalkozás operatív tevékenységeire befizetendő, legalább 470 millió euro összegű természetbeni és pénzbeli hozzájárulásból az irányító testület 2017 végéig 396,2 millió euro összegű hozzájárulást validált. Az FCH Közös Vállalkozásnak ezenfelül 2017 végéig 55,8 millió euro összegben jelentettek be az operatív tevékenységekre befizetett természetbeni hozzájárulást.

30. Így 2017 végén az Industry és a Research Grouping tagjaitól származó hozzájárulások teljes összege 452 millió euro, az Unió halmozott hozzájárulása pedig 405,8 millió euro volt.

31. Az FCH1 tevékenységeire szánt 490 millió eurós teljes operatív és igazgatási költségvetésből ( 12 ) 2017 végére a Közös Vállalkozás 481,7 millió euróra vállalt kötelezettséget (a rendelkezésre álló költségvetés 98,3 %-a) és 418,5 millió euro összegű kifizetést teljesített. A Közös Vállalkozásnak a hetedik keretprogram keretében végrehajtandó, folyamatban lévő projektekre vonatkozó kifizetési terve szerint 2018-ban további 25,7 millió euro, a következő években pedig további 17,4 millió euro kifizetésére fog sor kerülni. Az FCH1 program végső végrehajtási aránya így a becslések szerint az FCH1 teljes költségvetésének 94,3 %-át fogja elérni.

A többéves költségvetés végrehajtása a „Horizont 2020” keretében

32. A „Horizont 2020” költségvetéséből az FCH Közös Vállalkozás számára az FCH2 végrehajtására előirányzott legfeljebb 665 millió euróból az Unió 2017 végéig összesen 234,3 millió euro pénzbeli hozzájárulást teljesített.

33. Az Industry és a Research Grouping tagjai számára nincsen előírva minimális összegű természetbeni támogatás a Közös Vállalkozás FCH2. szakaszhoz kapcsolódó tevékenységeihez. 2017 végéig az ágazati és kutatási tagok 25,1 millió euro összegű természetbeni hozzájárulásról számoltak be az operatív tevékenységek céljára ( 13 ) , amiből az FCH irányító testülete 0,6 millió eurót validált. Ez azt tükrözi, hogy az FCH2 projektjei 2017-ben még korai szakaszban voltak. 2017. december 31-én az aláírt támogatási szerződésekben kötelezettségvállalásba vett természetbeni hozzájárulások teljes összege 137,4 millió euro volt ( 14 ) . Az irányító testület ezenfelül az ágazati és kutatási tagok részéről a Közös Vállalkozás igazgatási költségeihez nyújtott 1,3 millió euro összegű pénzbeli hozzájárulást is validálta.

34. Az ágazati és kutatási tagok által a Közös Vállalkozás munkaprogramján kívüli kiegészítő tevékenységekre biztosítandó, legalább 285 millió euro összegű hozzájárulásból a tagok 2017 végéig 558,5 millió euro befizetéséről számoltak be ( 15 ) , amelyből addig 382,2 millió euro igazolására is sor került: ez messze meghaladja a kitűzött célt. Mivel azonban a tagok kiegészítő tevékenységekhez való természetbeni hozzájárulását nincs jogunk ellenőrizni, ezért nem áll módunkban véleményt adni ezek jellegéről, minőségéről, illetve valószerűségéről.

35. 2017 végére következésképpen az ágazati és kutatási tagoktól származó hozzájárulások teljes összege 585 millió euro (ebből 95,5 % a kiegészítő tevékenységekhez való hozzájárulás), az Unió pénzbeli hozzájárulása pedig 234,3 millió euro volt (lásd még: 41. bekezdés).

36. Az FCH2 számára előirányzott legfeljebb 684 millió eurós operatív és igazgatási költségvetésből ( 16 ) a Közös Vállalkozás 2017 végéig 407,2 millió euróra vállalt kötelezettséget és 223,3 millió euro összegű kifizetést teljesített.

BELSŐ KONTROLL

Belső kontrollrendszer

37. A Közös Vállalkozás pénzügyi és operatív dokumentációk áttekintésén alapuló előzetes kontrolleljárásokat vezetett be. A hetedik keretprogram időközi és záró kifizetései kapcsán a Közös Vállalkozás végez utólagos ellenőrzéseket a kedvezményezetteknél, míg a „Horizont 2020” projektek költségnyilatkozatait illetően a Bizottság Közös Ellenőrzési Szolgálata (CAS) felelős az utólagos ellenőrzésekért.

38. A hetedik keretprogram kifizetéseire irányuló utólagos ellenőrzések esetében a Közös Vállalkozás 2017 végén 1,13 %-os fennmaradó hibaarányról számolt be ( 17 ) . 2017-ben a Közös Vállalkozás – a DG RTD Közös Ellenőrzési Szolgálatával (CAS) közösen – első alkalommal megkezdte egy, a „Horizont 2020” program időközi kifizetési kérelmeiből álló véletlenszerű kockázatalapú minta utólagos ellenőrzését, amelynek eredményeit a Közös Vállalkozás 2018. évi éves tevékenységi jelentése tartalmazza majd.

39. A Közös Vállalkozás belső kontrollrendszerének értékelése, valamint a bevételek, kifizetések, támogatási és beszerzési műveletek tételes tesztelése és a véglegesített utólagos ellenőrzésekből (többek között a feltárt hibák alapján végrehajtott visszafizettetésekből) vett minta vizsgálata során kapott ellenőrzési eredmények alapján észszerű bizonyosságot nyertünk arra nézve, hogy a Közös Vállalkozás esetében az átfogó fennmaradó hibaarány nem éri el a lényegességi küszöbértéket.

EGYÉB TÉMAKÖRÖK

A hozzájárulások egyéb tagok általi megtöbbszörözése

A BIZOTTSÁG ÉRTÉKELÉSEIVEL KAPCSOLATOS INFORMÁCIÓK

41. A Bizottság által a hetedik keretprogram keretében működő FCH Közös Vállalkozásról készített záróértékelés a 2008 és 2016 közötti időszakot ( 24 ) , a „Horizont 2020” program keretében működő FCH2 Közös Vállalkozás félidős értékelése pedig a 2014 és 2016 közötti időszakot ( 25 ) fedte le. A Közös Vállalkozás teljesítményére (relevancia, hatékonyság, eredményesség, koherencia és uniós hozzáadott érték), illetve azok nyitottságára, átláthatóságára és a kutatások minőségére irányuló értékeléseket – az FCH-ról szóló tanácsi rendeleteknek ( 26 ) megfelelően – független szakértők bevonásával készítették el. Az értékelések eredményét a 2017 októberében az Európai Parlamentnek és a Tanácsnak megküldött bizottsági jelentés ( 27 ) is figyelembe vette.

A jelentést 2018. október 2-i luxembourgi ülésén fogadta el a Neven MATES számvevőszéki tag elnökölte IV. Kamara. a Számvevőszék nevében Klaus-Heiner LEHNE elnök

(1) Az 1183/2011/EU rendelettel (HL L 302., 2011.11.19., 3. o.) módosított, az Üzemanyagcella- és Hidrogéntechnológiai Közös Vállalkozás létrehozásáról szóló, 2008. május 30-i 521/2008/EK tanácsi rendelet (HL L 153., 2008.6.12., 1. o.)

(2) A Tanács 2014. május 6-i 559/2014/EU rendelete a második üzemanyagcella- és hidrogéntechnológiai közös vállalkozás létrehozásáról (HL L 169., 2014.6.7., 108. o.).

(3) Az 521/2008/EK rendelet 5. cikkének (1) bekezdése.

(4) Az 559/2014/EU rendelet 3. cikkének (1) bekezdése.

(5) Az 559/2014/EU rendelet 4. cikkének (1) bekezdése.

(6) Az 559/2014/EU rendelet 4. cikke (2) bekezdése b) pontjának értelmében a kiegészítő tevékenységek olyan természetbeni hozzájárulások, amelyek a Közös Vállalkozás munkatervében és költségvetésében nem szerepelnek, de az FCH közös technológiai kezdeményezés céljainak eléréséhez hozzájárulnak. A kapcsolódó tevékenységeket éves kiegészítő tevékenységi tervben kell rögzíteni, amely tartalmazza a hozzájárulások becsült összegét is. Ugyanezen rendelet 4. cikkének (4) bekezdése szerint a kiegészítő tevékenységekkel összefüggő költségeket független külső könyvvizsgálónak kell igazolnia, és azokat sem a Közös Vállalkozás, sem a Számvevőszék, sem más uniós szerv nem ellenőrzi.

(7) Az FCH2 Közös Vállalkozás alapokmánya (az 559/2014/EU rendelet I. melléklete) 13. cikkének (2) bekezdése.

(8) Az FCH Közös Vállalkozásról és tevékenységeiről további információk találhatók a weboldalán: http://www.fch.europa.eu.

(9) A pénzügyi kimutatások a következőkből állnak: mérleg, eredménykimutatás, pénzforgalmi kimutatás, a nettó eszközállomány változásainak kimutatása, valamint a számviteli politika meghatározó alapelveinek összefoglalása és további magyarázatok.

(10) A költségvetés végrehajtásáról szóló jelentések a költségvetési műveleteket összesítő jelentésekből és azok magyarázataiból állnak.

(11) Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

(12) A teljes összeg a hetedik keretprogramból finanszírozott 470 millió euro összegű uniós pénzbeli hozzájárulásból és az egyéb tagok által az igazgatási költségekhez nyújtott 20 millió euro pénzbeli hozzájárulásból áll.

(13) Az FCH Közös Vállalkozás éves tevékenységi jelentése, 36. o.

(14) Az FCH Közös Vállalkozás éves tevékenységi jelentése, 13. o., 1.1.2. táblázat.

(15) Az FCH Közös Vállalkozás éves tevékenységi jelentése, 14. o., 1.1.3. táblázat.

(16) A teljes összeg a „Horizont 2020” programból finanszírozott 665 millió euro összegű uniós pénzbeli hozzájárulásból, valamint az ágazati és kutatási tagok által az igazgatási költségekhez nyújtott 19 millió euro pénzbeli hozzájárulásból áll.

(17) Az FCH Közös Vállalkozás éves tevékenységi jelentése, 69. és 74. o.

(18) Az 559/2014/EU rendelet (4) preambulumbekezdése annyit szögez le, hogy az ilyen partnerségeknek valamennyi partner kiegyensúlyozott hozzájárulásán kell alapulniuk.

(19) Az ágazati tagok által a Közös Vállalkozás operatív és kiegészítő tevékenységeihez nyújtott minimális hozzájárulás (380 millió euro) és a Közös Vállalkozásnak biztosított maximális uniós pénzbeli hozzájárulás (570 millió euro) hányadosa.

(20) Ez a becsült tőkeáttételi arány a magánszektorbeli tagok által ténylegesen befizetett pénzbeli hozzájárulások (1,3 millió euro), a magánszektorbeli tagok által az aláírt támogatási szerződésekben vállalt természetbeni hozzájárulások (137,4 millió euro) és a kiegészítő tevékenységekhez nyújtott igazolt természetbeni hozzájárulások (382,2 millió euro) összegének, illetve a Bizottság által az aláírt támogatási szerződésekben vállalt pénzbeli hozzájárulásoknak (395,6 millió euro) a hányadosa.

(21) Ez a becsült tőkeáttételi arány a magánszektorbeli tagok által ténylegesen befizetett pénzbeli hozzájárulások (1,3 millió euro) és a magánszektorbeli tagok által az aláírt támogatási szerződésekben vállalt természetbeni hozzájárulások (137,4 millió euro) összegének, illetve a Bizottság által az aláírt támogatási szerződésekben vállalt pénzbeli hozzájárulásoknak (395,6 millió euro) a hányadosa.

(22) Az 559/2014/EU rendelet 4. cikkének (1) és (2) bekezdése értelmében az ágazati és kutatási tagoknak legalább összesen legalább 380 millió euro hozzájárulást kell fizetniük a Közös Vállalkozás élettartama során, amelyből legalább 285 millió eurónak a Közös Vállalkozás munkatervében nem szereplő kiegészítő tevékenységek végrehajtásával kapcsolatban felmerült költséget kell fedeznie.

(23) Az 559/2014/EU rendelet 4. cikkének (4) bekezdése értelmében a kiegészítő tevékenységek költségeit a Közös Vállalkozás által kijelölt független külső könyvvizsgálónak kell igazolnia. Az ilyen tevékenységek kapcsán felmerült költségeket sem a Közös Vállalkozás, sem más uniós szerv nem ellenőrzi.

(24) Final evaluation of the FCH Joint Undertaking operating under FP7 (A hetedik keretprogram keretében működő FCH Közös Vállalkozás záróértékelése). https://ec.europa.eu/research/evaluations/pdf/fch.pdf.

(25) Interim evaluation of the FCH 2 Joint Undertaking (2014–2016) operating under Horizon 2020 (A „Horizont 2020” program keretében működő FCH2 Közös Vállalkozás időközi értékelése (2014–2016)). https://ec.europa.eu/research/evaluations/pdf/fch2.pdf.

(26) Az FCH Közös Vállalkozás létrehozásáról szóló 521/2008/EK rendelet 11. cikkével és az FCH2 Közös Vállalkozás létrehozásáról szóló 559/2014/EU rendelet 11. cikkével előírt bizottsági értékelések.

(27) Bizottsági szolgálati munkadokumentum: Interim Evaluation of the Joint Undertakings operating under Horizon 2020 (A „Horizont 2020” program keretében működő közös vállalkozások időközi értékelése) (SWD(2017) 339 final).

(28) Az ajánlások között van az állami képviselők fóruma és a tanácsadó testületek szerepének megerősítése, a más uniós programokkal való koherencia biztosítása, az alacsony technológiai készenléti szintű (TRL) projektek megerősítése, az FCH-projektek terén kevésbé aktív országok, valamint a régiók és felsőoktatási intézmények részvételének megerősítése, támogatás nyújtása pénzügyi kérdésekben (a legmegfelelőbb finanszírozási opciók kiválasztása), az uniós szellemi tulajdonjogok kereskedelmi hasznosítása és kiaknázásuk javítása, az érdekeltekkel, döntéshozókkal, régiókkal és nagyközönséggel való kommunikáció fejlesztése, valamint az FCH-technológiákkal kapcsolatos nyilvános ismeretterjesztés fokozása.

(29) Az értékelés ajánlásaira válaszul kidolgozott cselekvési tervben többek között a következő konkrét fellépések szerepelnek: az állami képviselők fóruma szerepének megerősítése, a régiók és a városok részvételének fokozása, a külső érdekeltekkel a jövőbeni érdekelti fórum tárgyában folytatott együttműködés javítása, az Európai Bizottsággal fenntartott kapcsolatok megerősítése az egyéb uniós kezdeményezésekkel való koordináció javítása érdekében, valamint az eredmények terjesztésének és kiaknázásának fokozása.

(30) s A már megkezdett tevékenységek között van a többéves munkaprogram állami képviselői csoporttal közös elemzése a hiányosságok feltárása és a régiókkal és városokkal való együttműködés javítása érdekében, az FCH2 pénzügyi konstrukciókért felelős tisztviselője feladatainak felülvizsgálata az egyéb uniós eszközökkel (különösen az EBB kockázatmegosztási finanszírozási mechanizmusával) való szinergiák kiaknázása érdekében, egy 2017 márciusában indított, az uniós értékláncok szempontjából a legnagyobb hozzáadott értéket biztosító területek feltárására irányuló tanulmány, valamint az irányító testület szintjén az alacsony technológiai készenléti szintű (TRL) tevékenységekről, illetve azoknak a többéves munkaprogram következő kiadásába való belefoglalásáról folytatott viták.

(31) Az egyéb uniós közlekedési és energiaügyi programokkal való koherencia és kiegészítő jelleg.